ΓΡΑΠΤΗ ΕΡΩΤΗΣΗ E-2377/99

υποβολή: Richard Howitt (PSE) προς την Επιτροπή

(16 Δεκεμβρίου 1999)

Θέμα: Συνδεδεμένη βοήθεια

Μετά τα μέτρα που ελήφθησαν από τουςπουργούς ανάπτυξης της Ολλανδίας και της Βρετανίας με στόχο την αποσύνδεση της βοήθειας από τους αναπτυξιακούς των προϋπολογισμούς και την προώθηση της τοπικής βιομηχανίας, θα μπορούσε άραγε η Επιτροπή να διευκρινίσει ποια μέτρα έλαβε για την στήριξη των ικανοτήτων του ιδιωτικού τομέα στις αναπτυσσόμενες χώρες, βελτιώνοντας την πρόσβαση των τοπικών επιχειρήσεων σε συμβάσεις χορήγησης βοήθειας, προωθώντας έτσι την έκθεση του τοπικού ιδιωτικού τομέα στον διεθνή ανταγωνισμό;

Απάντηση του κυρίου Nielson εξ ονόματος της Επιτροπής

(6 Ιανουαρίου 2000)

Η πολιτική της Κοινότητας ήταν πάντα βασισμένη στην ευρεία συμμετοχή τωνποψήφιων εργοληπτών τόσο από τις δικαιούχες χώρες όσο και από τα κράτη μέλη στις συμβάσεις παροχής βοήθειας. Έχουν αναληφθεί επιτυχώς ιδιαίτερες προσπάθειες με σκοπό την αύξηση αυτής της συμμετοχής. Η μελλοντική συμφωνία εταιρικής σχέσης μεταξύ της Κοινότητας και των χωρών της Αφρικής, της Καραϊβικής και του Ειρηνικού (ΑΚΕ) θα εξακολουθήσει να αντιπροσωπεύει μια συμφωνία παροχής βοήθειας μη συνεπαγόμενη σοβαρές δεσμεύσεις, ανοικτή σε όλους όσους έχουνπογράψει τη Σύμβαση και περιλαμβάνουσα διατάξεις για προτιμησιακή μεταχείριση των εταιρειών από τις χώρες ΑΚΕ στους διαγωνισμούς για τις συμβάσεις παροχής βοήθειας.

Γενικότερα, για να βελτιωθεί η ανταγωνιστικότητα του ιδιωτικού τομέα στις αναπτυσσόμενες χώρες, η Επιτροπή άρχισε να ακολουθεί το 1998 μια νέα στρατηγική στήριξης της ανάπτυξης του ιδιωτικού τομέα. Η στρατηγική αυτή βασίζεται σε μια άρτια προσέγγιση που αποβλέπει στη βελτίωση του επιχειρηματικού περιβάλλοντος, της λειτουργίας των τοπικών θεσμικών οργάνων του χρηματοδοτικού και του ιδιωτικού τομέα, και των δυνατοτήτων των ιδιωτικών επιχειρήσεων(1).

Για την εφαρμογή της στρατηγικής της η Επιτροπή παρέχει ορισμένες βοηθητικές διευκολύνσεις στις χώρες ΑΚΕ. Για την ανάλυση του επιχειρηματικού κλίματος στις χώρες ΑΚΕ έχει καταρτισθεί το πρόγραμμα Diagnos για να παράσχει βοήθεια κατά τον σχεδιασμό της στρατηγικής σε επίπεδο χώρας ή περιφέρειας με έμφαση στον καθορισμό των πολιτικών για τη μεταρρύθμιση ενώ παρέχει και στήριξη σε ενδιάμεσα επίπεδα ή σε θέματα λεπτομερειών. Το πρόγραμμα ΕΕ-ΑΚΕ παροχής επιχειρηματικής βοήθειας (EBAS), ένα πρόγραμμα που κινείται με γνώμονα τη ζήτηση και με δυνατότητες συμμετοχής στο κόστος, αποβλέπει στην αύξηση της ανταγωνιστικότητας των επιχειρήσεων των χωρών ΑΚΕ και στην ενίσχυση των δυνατοτήτων του ιδιωτικού τομέα και των μη χρηματοδοτικών ενδιάμεσων φορέων. Για να προωθηθεί η εσωτερική επενδυτική και οικονομική συνεργασία, το πρόγραμμα Proinvest (το οποίο ήδη καταρτίζεται), θα στοχεύει στην ενθάρρυνση της συνέχειας και της βιωσιμότητας στις επενδύσεις και στην προώθηση της εταιρικής σχέσης ως καταλύτη για τη διεπιχειρησιακή συνεργασία. Επιπλέον, κάθε χώρα ή περιφέρεια μπορεί επιπροσθέτως να εντάσσει στα εθνικά ή περιφερειακά ενδεικτικά προγράμματα επιχορηγήσεως για την ανάπτυξη του ιδιωτικού τομέα.

Η στήριξη της Επιτροπής στον ιδιωτικό τομέα παρέχεται σε συνεργασία και συντονισμό με τα μέσα που διαθέτει η Ευρωπαϊκή Τράπεζα Επενδύσεων (ΕΤΕπ)και το Κέντρο για την Ανάπτυξη της Βιομηχανίας ΕΚ-ΑΚΕ (ΚΑΒ). Σε αμφότερα τα ιδρύματα θα ανατεθεί διευρυμένος ρόλος με τη Σύμβαση μετα-Λομέ, για την οποία ήδη διεξάγονται διαπραγματεύσεις. Για την εφαρμογή αυτής της στρατηγικής επιζητείται η συνεργασία με άλλους χορηγούς και με τα κράτη μέλη.

Τέλος, δεν θα πρέπει να λησμονείται το γεγονός ότι η διαφορά μεταξύ της βοήθειας που παρέχουν τα κράτη μέλη και εκείνης που παρέχει η Επιτροπή έγκειται στο ότι για την κοινοτική βοήθεια διενεργείται σχετικός διαγωνισμός και στα 15 κράτη μέλη (επιπλέον των όσων αναφέρθηκαν παραπάνω).

(1) COM(98)667 τελικό.